Diari Oficial de la Generalitat Valenciana


Sumari del DOGV 8374, del 03-09-2018 (2018/7524)

Informació pública de la versió inicial del pla d'ordenació detalllada.
-----------------------------------------------------------------------

### Dades del document

Número de DOGV
:   8374

Data del DOGV
:   03-09-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/7524


Data del document
:   27-07-2018

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de la versió inicial del pla d'ordenació detalllada. [2018/7524]  
El Ple de l'Ajuntament, en sessió ordinària de 26 de juliol de 2018, va adoptar l'acord que en la seua part dispositiva indica el següent:  
«1. Aprovar el Pla de participació pública que acompanya la versió inicial del Pla d'ordenació.  
2. Sotmetre la versió inicial del Pla d'ordenació detallada, que inclou el seu estudi ambiental i territorial estratègic i la resta de documents exigits per la normativa sectorial, a participació pública i consultes amb les administracions públiques afectades i amb les persones interessades, durant el termini de 45 dies hàbils, comptadors des de l'endemà de la publicació del corresponent anunci en el Diari Oficial de la Generalitat Valenciana, mitjançant les accions definides en el Pla de participació pública.  
Durant el termini suara esmentat, qualsevol persona podrà formular-hi al·legacions i observacions, i aportar-hi tot tipus de documentació o mitjans de prova que es consideren adequats en el seu suport.  
Així mateix, realitzar consulta a les empreses subministradores d'aigua, energia elèctrica, gas, telefonia i telecomunicacions perquè emeten un informe sobre les necessitats i condicions tècniques mínimes imprescindibles dels projectes, obres i instal·lacions que hagen de realitzar-s'hi en execució del planejament.  
Els locals habilitats per a l'exposició pública de la versió inicial del Pla d'ordenació detallada, i l'horari per a consultar-lo, s'indicaran en l'anunci inserit en el Diari Oficial de la Generalitat Valenciana.  
  
3. Facultar el tinent d'alcaldia delegat de l'Àrea de Drets i Serveis perquè realitze totes les accions que calguen per a executar el Pla de participació pública.  
4. Suspendre en tot el terme municipal la tramitació i l'atorgament de llicències de parcel·lació de terrenys, edificació i demolició, llevat que les actuacions siguen compatibles amb l'ordenació vigent i amb la proposta, i suspendre l'aprovació de nous programes d'actuació, durant el termini màxim previst per la llei. Aquesta suspensió no alterarà la vigència de l'acordada amb motiu del sotmetiment a participació pública i consultes de la versió inicial del Pla general estructural, que continuarà produint els efectes que li són propis».  
  
De conformitat amb el que estableix l'article 53 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), el període de participació pública i consultes es desenrotllarà durant un termini de quaranta-cinc dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana, en els termes indicats en l'acord transcrit. Addicionalment, es comunica que:  
  
a) Durant els primers quinze dies hàbils del termini suara esmentat, les persones físiques i jurídiques que reunisquen els requisits necessaris per a ser considerades públic interessat en virtut de l'article 48 de la LOTUP, podran acreditar-ho davant de l'Ajuntament, perquè es tinga en compte la seua condició en el procediment.  
b) La documentació del Pla d'ordenació detallada es trobarà a disposició del públic en els següents locals: en el segon pis de l'edifici Quatre Cantons, situat en el carrer Enmig, núm. 82, de Castelló de la Plana, i a la sala de juntes de la Tinència d'Alcaldia del Grau, situada en el passeig Bonavista, núm. 28, de Castelló de la Plana, en ambdós casos en horari de 09.00 a 19.00 hores, de dilluns a divendres, i de 09.00 a 13.00 hores, els dissabtes. També podrà ser consultada a través de les adreces electròniques www.castello.es i www.plageneralcastello.es  
  
c) Les dates i llocs de celebració de les sessions explicatives obertes al públic sobre el contingut del Pla s'anunciaran oportunament a través de la pàgina web www.plageneralcastello.es i dels mitjans de comunicació.  
La qual cosa es fa pública per al coneixement general.  
  
Castelló de la Plana, 27 de juliol de 2018.- L'alcaldessa: Amparo Marco Gual.